Antoine Diederich

Den Antoine Diederich, gebuer den 21. Februar 1923 an der Zolverstrooss zu DéifferdengGebuertsakt Nr. 49 vum 22. Februar 1923 vun der Stad Déifferdeng a gestuerwen de 27. Mee 1978 zu WasserbëllegDoudesannonce vum Antoine Diederich am Luxemburger Wort vum 30. Mee 1978 op eluxemburgensia.lu gekuckt den 8. Februar 2022, war e lëtzebuergesche Resistenzler, dee virun allem am franséische Maquis aktiv war, wou e just ënner dem Numm Capitaine Baptiste bekannt war.

Hien hat bis zu 77 Leit ënner sengem Kommando, an ass virun allem bekannt dofir, den 13. August 1944 de Prisong vu Riom mat senge Leit iwwerfall ze hunn, a sou 114 politesch Prisonéier, déi zum Doud verurteelt waren, befreit ze hunn.Raths, Aloyse, 2008: Unheilvolle Jahre für Luxemburg - Années néfastes pour le Grand-Duché, S.375-377. Um Prisong vu Riom hänkt eng Plackett fir un dat Evenement z'erënneren.

Nom Krich huet hien zu Gréiwemaacher op der Douane geschafft a goung do als Receveur a Pensioun an hien huet zu Waasserbëlleg gewunnt.'Les origines du jumelage entre Grevenmacher et Aubière' mat Informatiounen iwwer den Antoine Diederich op der Websäit vun der Stad Aubière

Den 29. Mee 1977 gouf hie Chevalier vun der Légion d'honneur.

Zu Aubière am franséischen Departement Puy-de-Dôme ass an den 1980er/90er Joeren, an zu Esch-Uelzecht am Quartier Lalleng am Joer 2001 eng Strooss no him genannt ginn."Esch/Alzette - Straße nach dem Widerstandskämpfer Antoine Diederich benannt." Luxemburger Wort, 26. Mee 2001. Dat Joer drop gouf e Gedenksteen an där Strooss opgeriicht."Esch-s-Alzette Gedenkstein für Resistenzler Antoine Diederich enthüllt". Luxemburger Wort 12. September 2002.
Um Spaweck
Jumelage vun Aubière mat Gréiwemaacher an deem vum Capitaine Baptiste rieds geet.

Kategorie:Lëtzebuergesch Resistenzler
Kategorie:Chevalier de la Légion d'honneur
Kategorie:Gebuer 1923
Kategorie:Gestuerwen 1978
Kategorie:Persounen, déi d'Croix de guerre 1939-1945 kruten
Kategorie:Persounen, no deenen eng Struktur zu Lëtzebuerg genannt ass